**Bezenye Községi Önkormányzat Képviselő-testületének**

**1/2020.(III.4.) önkormányzati rendelete**

**a Bezenye Községi Önkormányzat 2020. évi költségvetéséről**

Bezenye Községi Önkormányzat Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **fejezet**

**A rendelet hatálya**

1. **§**

A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

1. **fejezet**

**A költségvetés főösszegének megállapítása**

**2. §**

(1) A képviselő-testület Bezenye Községi Önkormányzat 2020. évi költségvetésének

 a) kiadási főösszegét **403.270.073 Ft-ban**

 azaz Négyszázhárommillió-kettőszázhetvenezer-hetvenhárom forintban állapítja meg.

 b) bevételi főösszegét **403.270.073 Ft-ban,**

 azaz Négyszázhárommillió-kettőszázhetvenezer-hetvenhárom forintban állapítja meg.

 c) tartalékát **243.197.750** Ft-ban, azaz Kettőszáznegyvenhárommillió-

 egyszázkilencvenhétezer-hétszázötven forintban állapítja meg, melyből a céltartalék

 összege 235.453.428 Ft, az általános tartalék 7.744.322 Ft.

 (2) Az Önkormányzat költségvetési mérlegét a Képviselő-testület a rendelet **1. melléklete** szerint hagyja jóvá.

(3) A működési és felhalmozási célú bevételi és kiadási előirányzatokat a **2. melléklet** tartalmazza.

**A 2020. évi költségvetési bevételek**

**3. §**

(1)A képviselő-testület a 2020. évi költségvetés bevételeit a felhasználás alapján az alábbiak szerint csoportosítja:

a) Működésre, fenntartásra fordítható bevételek:

|  |
| --- |
| aa) intézményi saját bevételekab) normatív állami támogatások |
| ac) normatív kötött felhasználású támogatás |
| ad) központosított előirányzat |
| ae) átengedett központi adók |
| af) saját működési bevételek |
| ag) működési célú pénzeszköz átvétel |
| ah) gépjárműadó 40 %-a |
|  |
| ai) helyi adókaj) felhalmozási és tőke jellegű bevételek. |

2) A 2020. évi normatív állami hozzájárulás, a normatív kötött felhasználású állami támogatás jogcímeit és összegeit az **5. melléklet**, az önkormányzat és az önkormányzat által fenntartott költségvetési szervek bevételeinek összegeit a **3. melléklet** tartalmazza.

**A 2020. évi költségvetés kiadásai**

**4. §**

(1) Az önkormányzat, valamint az önkormányzat által irányított költségvetési szervek által ellátott feladatok kiadásait a **4. melléklet** tartalmazza, összesítve és intézményenként az alábbi kiemelt előirányzatokkal:

|  |
| --- |
| a) személyi juttatások |
| b) járulékok |
| c) dologi kiadásokd) ellátottak pénzbeli juttatása |
| e) működési célú pénzeszköz átadásf) tervezett tartalékg) egyéb felhalmozási kiadásoke) beruházás, felújítás.(2) A felhalmozási kiadásokat részletesen a **6. melléklet** tartalmazza.(3) A pénzeszköz átadásokat részletesen a **7. melléklet** tartalmazza.(4) A szociális juttatásokat a **8. melléklet** tartalmazza.(5) Bezenye Községi Önkormányzat kiadásait a **9. melléklet** tartalmazza a kormányzati funkciók szerinti részletezettségben.(6) Bezenyei Százszorszép Óvoda kiadásait részletesen **10. melléklet** tartalmazza.(7) Az élelmezési kiadásokat és bevételeket a **13. melléklet** részletezi.(8) 2020. évre áthúzódó kötelezettségvállalást a **11. melléklet** tartalmazza.(9) A költségvetési címrendet a **14.** **melléklet**tartalmazza.(10) A működési és fejlesztési célú bevételek és kiadások 2020-2021-2022-2023 évi alakulását bemutató mérleget a **16. melléklet** tartalmazza.(11) A **17. melléklet** a Stabilitási törvény 45. § (1) bekezdés a) pontja szerinti saját bevételek részletezését, a Stabilitási törvény  3. § (1) bekezdése alapján adósságot keletkeztető ügyletből származó tárgyévi, valamint az adósságot keletkeztető ügyletek futamidejének végéig terjedő időszakra vonatkozó bevételeket mutatja. |

(12) A Képviselő-testület a költségvetési intézmények 2020. évi létszámkeretét 12 főben állapítja meg a **15. mellékletben** foglaltak szerint.

|  |  |
| --- | --- |
|  |  |

(13) A képviselő-testület az önkormányzati finanszírozású intézményeknél 2020. évben a központi előírások szerint biztosítja a béreket.

(14) Új induló önkormányzati fejlesztéseket és felújításokat csak akkor lehet megkezdeni, amikor a pénzügyi források rendelkezésre állnak.

(15) A kiadások készpénzben történő teljesítésére az alábbi esetekben kerülhet sor:

a) készletek, anyag, üzemanyag beszerzése tételenként bruttó 100.000 Ft összeghatárig,

b) kisértékű tárgyi eszközök beszerzése indokolt esetben 100.000 Ft összeghatárig,

c) kiküldetési kiadások,

d) reprezentációs kiadások bruttó 50.000 Ft összeghatárig,

e) társadalom- és szociálpolitikai juttatások, ellátottak pénzbeli juttatásai,

f) közfoglalkoztatottak juttatásai,

g) bérlet, munkába járás költségtérítése,

h) szépkorú köszöntésével kapcsolatos kiadás (egyéb dologi) bruttó 50.000 Ft-ig,

i) téves befizetések rendezése 50.000 Ft-ig.

**5. §**

A Képviselő-testület a 2020 évre összegszerűen nem tervez adóelengedésből, adókedvezményből, ingatlanértékesítési engedményből származó közvetett támogatást.

Közvetett támogatás az ingyenes és kedvezményes étkeztetésből és tankönyvellátásból származik.

**III. fejezet**

**A költségvetés végrehajtásával kapcsolatos rendelkezések**

**Előirányzat felhasználási ütemterv**

**6. §**

A képviselő-testület a 2020.évi bevételei és kiadásai előirányzatainak teljesítéséről az
**12. melléklet** szerinti ütemtervet állapítja meg.

**Előirányzat módosítása**

**7. §**

(1) A költségvetési szerv vezetője jogosult és egyben köteles a jóváhagyott bevételi előirányzaton felüli többletbevételét a tényleges többletnek megfelelő összegű előirányzattal módosítani.

(2) Az évközi előirányzat-módosítások miatt a költségvetési rendelet-módosítást a költségvetés végrehajtásáról szóló féléves tájékoztatóval egyidejűleg kell benyújtani a képviselő testületnek.

**Előirányzat-átcsoportosítás**

**8. §**

1. A költségvetési szerv vezetője a rendeletben megállapított, kiemelt előirányzatok közötti átcsoportosításra nem jogosult. A kiemelt előirányzatok közötti átcsoportosításra kizárólag a képviselő-testület jogosult.
2. A képviselő-testület az alábbi előirányzat átcsoportosítások jogát tartja fenn:
3. általános tartalékból 500.000,- Ft feletti felhasználás.
4. Költségvetési szervek közötti előirányzat-átcsoportosítások.
5. A polgármester átruházott hatáskörében a költségvetési szervek közötti előirányzat átcsoportosítások kivételével 500.000,- Ft összeg erejéig jogosult az általános tartalék terhére kifizetést engedélyezni, illetve előirányzat módosításról, vagy átcsoportosításról dönteni.

**A pénzmaradvány, megállapítása, elszámolása és felhasználása**

**9. §**

1. A költségvetési szerv a pénzmaradványát az éves beszámoló készítésekor állapítja meg a beszámoló készítési és könyvvezetési kötelezettségükről szóló jogszabályoknak megfelelően.
2. A költségvetési szerv pénzmaradványát a képviselő-testület felülvizsgálja és a zárszámadási rendeletével egy időben hagyja jóvá.
3. A képviselő-testület a gazdasági helyzet miatt a költségvetési szervet megillető pénzmaradvány felhasználását korlátozhatja. A korlátozás módjáról a zárszámadás készítésekor határozatban rendelkezik.

**Vagyonértékesítéssel kapcsolatos szabályok**

**10. §**

Az önkormányzat költségvetési szervei használatában, illetve kezelésében lévő és feladatai ellátásához feleslegessé vált eszközök, gépek, berendezések, bármely vagyon értékesítésére az önkormányzat hatályos vagyonrendelete az irányadó.

**Finanszírozás**

**11. §**

1. A képviselő-testület az intézmények működéséhez az önkormányzati támogatást és az állami hozzájárulást finanszírozás keretében biztosítja.
2. A fedezet nélküli kötelezettségvállalásért a költségvetési szerv vezetője teljes körű anyagi és fegyelmi felelősséggel tartozik.

**A bevételek elszámolása**

**12. §**

Az intézményi – feladathoz nem kötött – működési többletbevételeket főszabály szerint a keletkezésük helyén az intézmény működtetésére, szakmai fejlesztésére használhatja fel.

**A stabilitási törvénnyel való összhang megteremtése**

**13. §**

A képviselő testület a Magyarország gazdasági stabilitásáról szóló 2011. évi CXCIV. törvény 10. § (7) bekezdésével összefüggésben úgy határoz, hogy 2020. évre nem tervez adósságot keletkeztető ügyletet (hitelfelvételt).

**IV. fejezet**

**Záró és átmeneti rendelkezések**

**14. §**

(1) A polgármester a helyi önkormányzat gazdálkodásának első félévi helyzetéről szeptember 15-éig tájékoztatja a képviselő-testületet. A tájékoztatás tartalmazza a helyi önkormányzat költségvetési rendeletében megjelenő előirányzatok és a költségvetési egyenleg alakulását.

(2) A képviselő-testület felhatalmazza a polgármestert, hogy a 2021. évi költségvetési gazdálkodás zavartalan megkezdéséhez a 2020. évi költségvetés időarányos részét kell biztosítani a 2021. évi költségvetési rendelet hatálybalépéséig a 2020. évi költségvetés terhére.

(3) Ez a rendelet a kihirdetést követő napon lép hatályba, rendelkezéseit azonban 2020. január 1. napjától kell alkalmazni.

Márkus Erika dr. Gáli Péter

polgármester jegyző

Kihirdetve:

Bezenye, 2020. március 4-én.

 dr. Gáli Péter

 jegyző